CELEX: 32016R1761
Language: el
Date: 2016-09-28 00:00:00
Title: Εκτελεστικός κανονισμός (ΕΕ) 2016/1761 της Επιτροπής, της 28ης Σεπτεμβρίου 2016, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

4.10.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 269/9
               
            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1761 ΤΗΣ ΕΠΙΤΡΟΠΉΣ
      της 28ης Σεπτεμβρίου 2016
      σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
      Εκτιμώντας τα ακόλουθα:
      
                  (1)
               
               
                  Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
               
            
                  (2)
               
               
                  Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
               
            
                  (3)
               
               
                  Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
               
            
                  (4)
               
               
                  Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
               
            
                  (5)
               
               
                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
      Άρθρο 2
      Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 28 Σεπτεμβρίου 2016.
         
            
               Για την Επιτροπή,
            
            
               εξ ονόματος του Προέδρου,
            
            Stephen QUEST
            
               Γενικός Διευθυντής Φορολογίας και Τελωνειακής Ένωσης
            
         
      
      
         (1)  ΕΕ L 269 της 10.10.2013, σ. 1.
      
         (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
         ΠΑΡΑΡΤΗΜΑ
         
                     Περιγραφή των εμπορευμάτων
                  
                  
                     Κατάταξη
                     (Κωδικός ΣΟ)
                  
                  
                     Αιτιολογία
                  
               
                     (1)
                  
                  
                     (2)
                  
                  
                     (3)
                  
               
                     Συσκευή που λειτουργεί με μπαταρία (αποκαλούμενη «βιντεοσκόπιο επιθεώρησης») αποτελούμενη από:
                     
                                 —
                              
                              
                                 μονάδα χειρισμού που περιλαμβάνει μοχλό χειρισμού (joystick), διάταξη καταγραφής, υποδοχή κάρτας μνήμης και οθόνη υγρών κρυστάλλων (LCD) με διαγώνιο περίπου 9 cm (3,5 ίντσες),
                              
                           
                                 —
                              
                              
                                 εύκαμπτο ηλεκτρικό καλώδιο μήκους 3 m και διαμέτρου περίπου 7 mm,
                              
                           
                                 —
                              
                              
                                 συσκευή λήψης εικόνων (κάμερα),
                              
                           
                                 —
                              
                              
                                 λάμπες LED.
                              
                           Η συσκευή είναι σχεδιασμένη να χρησιμοποιείται κυρίως για τεχνικές επιθεωρήσεις κοιλοτήτων. Η συσκευή είναι ικανή να λαμβάνει και να καταγράφει εικόνες βίντεο. Είναι δυνατή η θέαση των εικόνων σε πραγματικό χρόνο.
                     Βλέπε τη φωτογραφία (*).
                  
                  
                     8525 80 91 
                  
                  
                     Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, από τη σημείωση 4 του τμήματος XVI και από το κείμενο των κωδικών ΣΟ 8525 , 8525 80  και 8525 80 91 .
                     Η κατάταξη στην κλάση 9031  ως όργανο, συσκευή και μηχάνημα μέτρησης ή ελέγχου αποκλείεται, επειδή ο σκοπός της συσκευής δεν είναι ο έλεγχος ή η μέτρηση κοιλοτήτων, αλλά η λήψη εικόνων και η μετατροπή τους σε ηλεκτρικό σήμα που καταγράφεται ως εικόνα βίντεο (βλέπε επίσης τις Επεξηγηματικές Σημειώσεις του Εναρμονισμένου Συστήματος για την κλάση 8525 ).
                     Η συσκευή αποτελείται από επιμέρους συστατικά στοιχεία που διασυνδέονται και προορίζονται να επιτελούν από κοινού σαφώς καθορισμένη λειτουργία, καλυπτόμενη από μία από τις κλάσεις του κεφαλαίου 84 ή 85. Λαμβανομένων υπόψη των αντικειμενικών χαρακτηριστικών της, η λειτουργία της συσκευής είναι η λήψη και εγγραφή εικόνων βίντεο. Ως εκ τούτου, αποκλείεται η κατάταξη ως οθόνη απεικόνισης στην κλάση 8528 .
                     Συνεπώς, η συσκευή πρέπει να καταταχθεί στον κωδικό ΣΟ 8525 80 91  ως βιντεοκάμερα που μπορεί να καταγράψει ήχο και εικόνα που λαμβάνεται μόνο από συσκευή λήψης εικόνων για τηλεόραση.
                  
               
            (*)  Η φωτογραφία έχει αποκλειστικά ενημερωτικό σκοπό.